Georgianul Nika Kvekveskiri a transformat lovitura de pedeapsă decisivă, după ce grecul Giorgos Giakoumakis a ratat a patra execuție a oaspeților.
Giorgi Mamardashvili a apărat prima execuție a Greciei, prin Anastasios Bakasetas, după ce gazdele au preluat conducerea la loviturile de departajare, dar georgianul Georges Mikautadze a ratat și el de la punctul cu var, pentru a le da grecilor o nouă șansă.
Georgia va face parte din Grupa F, alături de Portugalia, Turcia și Cehia, la Euro din Germania, care va începe pe 14 iunie.
Meciul a fost unul încrâncenat și nervos, cu ocazii puține în timpul regulamentar. Spiritele s-au încins la pauză, când ocupanții ambelor bănci de rezervă au intrat pe teren, portarul de rezervă al Georgiei, Giorgi Loria, a primit un cartonaș roșu.
Grecul Konstantinos Mavropanos a fost foarte aproape de a aduce victoria elenilor, lovitura sa de cap nimerind bara.
(sursa: Mediafax)